Ákvörðun Útlendingastofnunar um að synja um að taka umsókn kæranda um alþjóðlega vernd til efnismeðferðar á grundvelli c-liðar 1. mgr. 36. gr. laga um útlendinga og endursenda hann til Þýskalands er staðfest . Þann 21. nóvember 2017 er kveðinn upp svohljóðandi úrskurður nr. 640 / 2017 í stjórnsýslumáli nr . KNU17100056 Kæra […] á ákvörðun Þann 24. október 2017 kærði […] , fd . […] , ríkisborgari […] ( hér eftir nefndur kærandi ) , ákvörðun Útlendingastofnunar , dags. 4. október 2017 , um að taka ekki til efnismeðferðar umsókn hans um alþjóðlega vernd á Íslandi og endursenda hann til Þýskalands . Kærandi gerir þá kröfu að hin kærða ákvörðun verði felld úr gildi og Útlendingastofnun verði gert að taka umsókn kæranda um alþjóðlega vernd til efnismeðferðar á Íslandi með vísan til 2. mgr. 36. gr. laga um útlendinga nr. 80 / 2016 . Fyrrgreind ákvörðun er kærð á grundvelli 7. gr. laga um útlendinga og barst kæran fyrir lok kærufrests . II . Málsmeðferð Kærandi lagði fram umsókn um alþjóðlega vernd á Íslandi þann 15. september 2017 . Við leit að fingraförum kæranda í Eurodac gagnagrunninum , þann 15. september 2017 , kom í ljós að fingraför hans höfðu verið skráð í grunninn af yfirvöldum í Þýskalandi . Þann 22. september 2017 var beiðni um viðtöku kæranda og umsóknar hans um alþjóðlega vernd beint til yfirvalda í Þýskalandi , sbr. b-lið 1. mgr. 18. gr. reglugerðar Evrópuþingsins og ráðsins ( ESB ) nr. 604 / 2013 ( hér eftir nefnd Dyflinnarreglugerðin ) . Þann 25. september 2017 barst svar frá þýskum yfirvöldum þess efnis að þau samþykktu viðtöku kæranda á grundvelli b-liðar 1. mgr. 18. gr . Dyflinnarreglugerðarinnar . Útlendingastofnun ákvað þann 4. október 2017 að taka ekki umsókn kæranda um alþjóðlega vernd hér á landi til efnismeðferðar og að hann skyldi endursendur til Þýskalands . Kærandi kærði ákvörðunina þann 24. október 2017 til kærunefndar útlendingamála . Greinargerð kæranda barst kærunefnd þann 6. nóvember 2017 . Þá var það mat stofnunarinnar að sérstakar aðstæður í skilningi 2. mgr. 36. gr. laga um útlendinga væru ekki til staðar í málinu . Í greinargerð kæranda kemur fram að hann hafi áður sótt um alþjóðlega vernd í Þýskalandi og dvalið þar í flóttamannabúðum . Í viðtali hjá Útlendingastofnun hafi kærandi greint frá því að hann sé hræddur um að einstaklingar sem hafi hótað sér og beitt sig líkamlegu ofbeldi í heimaríki sínu geti haft uppi á honum í Þýskalandi eða látið vini sína vita að hann sé staddur í því ríki . Telji kærandi að þýska lögreglan geti ekki aðstoðað sig og hann hafi upplifað óöryggi í Þýskalandi . Þá hafi aðstæður í Þýskalandi ekki verið góðar en hann hafi deilt herbergi með 6 - 8 manns , maturinn hafi verið vondur , gluggar brotnir og hann hafi hvorki fengið dagpeninga né lögfræðiaðstoð . Kærandi þjáist af miklum höfuðverk og sofi illa . Höfuðverkurinn gæti ýmist stafað af streitu eða af sári á höfði sem hann hafi hlotið við líkamsárás í heimaríki sínu . Þá óttist kærandi að aftur verði ráðist á sig og hafi hann greint frá því að hann og fjölskylda hans hafi fengið hótanir . Kærandi hafi m.a. fengið hótanir símleiðis og því skipt um símanúmer . Þrátt fyrir það séu honum enn að berast hótanir . Kærandi byggir á því að taka skuli umsókn hans um alþjóðlega vernd til efnismeðferðar hér á landi með vísan til 2. mgr. 36. gr. laga um útlendinga . Bendir kærandi á að 1. mgr. 36. gr. laga um útlendinga feli í sér meginreglu og í a . til c . liðum ákvæðisins sé að finna undantekningar frá þeirri meginreglu . Meginregla laganna sé sú að allar umsóknir um alþjóðlega vernd skuli taka til efnismeðferðar nema tilgreindir stafliðir eigi við og að rétt sé að beita þeim . Í samræmi við almennar lögskýringarreglur skuli túlka undantekningarreglur í lögum þröngt . Þá kveði c . liður 1. mgr. 36. gr. laga um útlendinga á um heimild til handa stjórnvöldum til að synja kæranda um efnismeðferð umsóknar sinnar . Við mat á sérstökum ástæðum sé þá m.a. mikilvægt að horfa til 3. gr. mannréttindasáttmála Evrópu . Í greinargerð sinni fjallar kærandi ítarlega um aðstæður og réttindi umsækjenda um alþjóðlega vernd í Þýskalandi og vísar í því sambandi til ýmissa alþjóðlegra skýrslna . Meðal annars kemur fram að álag á hæliskerfi Þýskalands sé mikið og vegna mikils fjölda einstaklinga sem sæki þar um vernd séu margar móttökumiðstöðvar afar fjölmennar og jafnvel yfirfullar auk þess sem iðulega sé aðbúnaður ekki fullnægjandi , t.d. varðandi hreinlæti . Umsækjendur um alþjóðlega vernd njóti takmarkaðrar lögfræðiaðstoðar við meðferð máls þeirra í Þýskalandi og gjafsókn sé ekki tryggð vilji umsækjendur fara með mál sitt fyrir dómstóla . Þá hafi að undanförnu borist fréttir af auknum fordómum og andúð í garð flóttafólks og umsækjenda um alþjóðlega vernd þar í landi . Fyrir liggur í máli þessu að þýsk stjórnvöld hafa samþykkt viðtöku á kæranda á grundvelli b-liðar 1. mgr. 18. gr . Ef meira en 12 mánuðir hafa liðið frá því að umsókn um alþjóðlega vernd barst fyrst íslenskum stjórnvöldum og tafir á afgreiðslu hennar eru ekki á ábyrgð umsækjanda sjálfs skal taka hana til efnismeðferðar . Við það mat verði að horfa til allra aðstæðna í fyrirliggjandi máli , svo sem lengdar og eðlis meðferðar , andlegra og líkamlegra áhrifa hennar og í einhverjum tilvikum kyns , aldurs og heilsufars viðkomandi . Þegar afmarka skal nánar á hvaða málefnalegu sjónarmiðum skuli byggt og vægi þeirra við framangreint mat verður að líta til lagagrundvallar málsins , en í því sambandi er áréttað að heimild ráðherra í 4. mgr. 36. gr. laga um útlendinga hefur ekki verið nýtt til að setja í reglugerð ákvæði um framkvæmd 2. mgr. 36. gr. laganna . Þá hefur kærunefnd litið til þeirra lögskýringargagna sem tengdust breytingu á ákvæðinu í meðförum þingsins , n.t.t. nefndaráliti meirihluta þingnefndar og ræðu framsögumanns meirihlutans , en í því sambandi er áréttað að kærunefnd hefur hvorki litið til orðalags ákvæðis 2. mgr. 36. gr. eins og það hljóðaði í upphaflegri mynd frumvarps til laga um útlendinga né athugasemda sem fylgdu ákvæðinu í ljósi þeirra breytinga sem urðu á því ákvæði frumvarpsins í meðförum þingsins . Frá gildistöku laga nr. 81 / 2017 telur kærunefnd rétt að líta til þeirra gagna sem urðu til við meðferð laganna á Alþingi er varða túlkun á 2. mgr. 36. gr. laga um útlendinga . Bent var á að lögskýringargögn væru ekki skýr um þetta atriði og varhugavert geti verið að nýtt þing árétti vilja fyrri þinga án þess að því fylgi breytingar á lögum . Að mati kærunefndar lýsa þessi lögskýringargögn því með nægilega skýrum hætti bæði þeim sjónarmiðum sem löggjafinn telur að stjórnvöldum beri að beita við mat samkvæmt ákvæðinu og að nokkru leyti vægi sjónarmiðanna . Greining á sérþörfum sbr. 25. gr. og 6. tölul. 3. gr. laga um útlendinga Kærandi er ungur karlmaður sem kvaðst í viðtali hjá Útlendingastofnun vera við ágæta líkamlega og andlega heilsu . Kærandi glími þó við nokkuð svefnleysi , streitu og sé með talsverðan höfuðverk . Höfuðverkurinn sé annað hvort afleiðing streitu eða höfuðáverka sem hann hlaut við líkamsárás í heimaríki sínu . Að mati kærunefndar benda þessar aðstæður kæranda og gögn málsins þó ekki til þess að kærandi sé í sérstaklega viðkvæmri stöðu að því er varðar meðferð máls hans hér á landi , enda fær kærunefnd ekki séð að aðstæður hans séu þess eðlis að hann hafi sérstakar þarfir sem taka þarf tillit til við meðferð máls hér eða að hann geti ekki að fullu eða með engu móti nýtt sér rétt eða uppfyllt skyldur sem kveðið er á um í lögum um útlendinga án aðstoðar eða sérstaks tillits , sbr. 6. tölul. 3. gr. og 25. gr. laga um útlendinga . Aðstæður og málsmeðferð í Þýskalandi Kærunefnd útlendingamála hefur lagt mat á aðstæður og málsmeðferð í Þýskalandi , m.a. með hliðsjón af eftirfarandi skýrslum og gögnum : Upplýsingar af heimasíðu þýsku útlendingastofnunarinnar ( www.bamf.de ) . Umsækjendur sem fengið hafa synjun á umsókn sinni hjá útlendingastofnun geta kært niðurstöðuna til sérstaks stjórnsýsludómstóls . Jafnframt eiga umsækjendur þess kost að leggja fram beiðni fyrir Mannréttindadómstól Evrópu um bráðabirgðaráðstöfun skv. 39. gr. málsmeðferðarreglna dómstólsins , telji þeir endanlega niðurstöðu um synjun á alþjóðlegri vernd hafa í för með sér hættu á ofsóknum eða meðferð sem brýtur í bága við ákvæði mannréttindasáttmálans . […] Kærunefnd telur ljóst af þeim gögnum sem nefndin hefur kynnt sér að þýsk stjórnvöld uppfylli skyldur sínar varðandi lögfræðiaðstoð við umsækjendur um alþjóðlega vernd skv. tilskipun Evrópuþingsins og ráðsins nr. 32 / 2013 um málsmeðferð við veitingu og afturköllun alþjóðlegrar verndar , sbr. 19. og 20. gr. hennar . Í ljósi þeirra upplýsinga sem liggja fyrir um aðstæður í Þýskalandi telur kærunefnd ekki forsendur til annars en að leggja til grundvallar við úrlausn málsins að kærandi geti leitað sér heilbrigðisþjónustu við hæfi þar í landi . Að sama skapi eiga umsækjendur um alþjóðlega vernd í Þýskalandi rétt á húsnæði og mataraðstoð . Í greinargerð kæranda er þess m.a. getið að hann óttist að þeir einstaklingar sem réðust á sig í heimaríki hans geti komið til Þýskalands eða látið vini sína vita að hann sé staddur þar . Honum hafi borist hótanir frá þeim aðila sem réðst á sig . Telur kærandi að þýska lögreglan sé ekki í stakk búin til að veita sér aðstoð . Af framangreindum gögnum um aðstæður í Þýskalandi verður af ráðið að verði kærandi fyrir hótunum , ofbeldi eða öðru slíku í Þýskalandi geti hann leitað ásjár þýskra lögregluyfirvalda vegna þess . Einstaklingsbundnar aðstæður kæranda Ljóst er að kærandi er ungur karlmaður og hefur m.a. greint frá því að hann hafi yfirgefið heimaríki sitt vegna hótana og árásar . Hann glími við nokkra streitu , höfuðverk og svefnleysi . Af framangreindum gögnum sem kærunefnd hefur kynnt sér um aðstæður og aðbúnað umsækjenda um alþjóðlega vernd má ráða að umsækjendum sé tryggður aðgangur að nauðsynlegri heilbrigðisþjónustu í Þýskalandi . Þá geti einstaklingar fengið aðstoð þýskra lögregluyfirvalda þurfi þeir á slíkri aðstoð að halda . Að mati kærunefndar bera fyrirliggjandi gögn málsins það ekki með sér að kærandi muni eiga erfitt uppdráttar í Þýskalandi vegna stöðu umsóknar hans þar , heilsufars , flutnings hans þangað eða mismununar sem hann kunni að verða fyrir sökum kynþáttar . Að teknu tilliti til einstaklingsbundinna aðstæðna kæranda er það jafnframt mat kærunefndar að ekki séu fyrir hendi sérstakar ástæður sem mæli með því að mál hans verði tekið til efnismeðferðar hér á landi , sbr. 2. mgr. 36. gr. laga um útlendinga . Kærandi kvaðst í viðtali hjá Útlendingastofnun þann 2. október 2017 ekki hafa sérstök tengsl við Ísland . Þar að auki er ekkert í gögnum málsins sem bendir til þess að kærandi hafi slík tengsl við landið að beita beri ákvæði 2. mgr. 36. gr. laga um útlendinga . Þá telur kærunefnd ljóst að síðari málsliður 2. mgr. 36. gr. eigi ekki við í máli kæranda þar sem ekki eru liðnir 12 mánuðir frá því að kærandi sótti um alþjóðlega vernd hér á landi , en hann lagði fram umsókn sína þann 15. september 2017 . Krafa þess efnis skal gerð ekki síðar en sjö dögum frá birtingu endanlegrar ákvörðunar .